### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 31. januar 2024 har vedtaget Magistratens indstilling i overensstemmelse med erklæring fra Teknisk Udvalg af 24. januar 2024.

Enhedslisten de Rød-Grønnes byrådsgruppe kunne tiltræde indstillingen med bemærkning om, at de forsat støtte en etape 2 med en letbane til Brabrand.

###

Afrapportering og anbefalinger fra §17, stk. 4 udvalget for fremtidens højklassede kollektive trafik.

### Resume

Udvalget har fulgt og rådgivet de supplerende undersøgelser for BRT for projektet om højklasset kollektiv trafik på strækningen mellem [adresse] og Brabrand. Herudover har udvalget fulgt arbejdet med en analyse af organiseringen af samt fastsættelse af vision og målsætninger for den kollektive trafik i [adresse].

Udvalget anbefaler, at supplerende undersøgelser for BRT vedlægges som en del af beslutningsgrundlaget i den kommende byrådsbehandling for projektet vedrørende højklasset kollektiv trafik, etape 2 (Spanien-Brabrand).

Derudover anbefaler udvalget, at Teknik og Miljø og Borgmesterens Afdeling opstiller og belyser forslag til tiltag, der forenkler styringskæden og giver en mere entydig beslutningskompetence i den kollektive trafik.

Endelig anbefaler udvalget, at vision og målsætninger for den kollektive trafik indarbejdes i den kommende grønne mobilitetsplan for hele kommunen.

### Beslutningspunkter

Det indstilles:

At 1) Teknik og Miljø og Borgmesterens Afdeling opstiller og belyser konkrete forslag til justering af organiseringen i den kollektive trafik, der skal sikre mere attraktiv og sammenhængende kollektiv trafik.

At 2) de supplerende undersøgelser for BRT behandles i den kommende byrådsbehandling for højklasset kollektiv trafik, etape 2, på strækningen [adresse] – Brabrand.

At 3) færdiggørelse af en samlet vision og målsætninger for kollektiv trafikområdet henvises til den kommende grønne mobilitetsplan for hele kommunen, som Teknik og Miljø udarbejder med inddragelse af Borgmesterens Afdeling, og som forelægges til politisk drøftelse i 2024.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 20-11-2023

Elias Johansen:

Fremsendes til [adresse] med bemærkning, at Magistraten i mødet den 20. november 2023 anbefaler, at byrådet tiltræder Magistratsafdelingen for Teknik og Miljøs indstilling af 6. november 2023.

Jean Kristensen var forhindret i at deltage i sagens behandling.

Rådmand Steen Skov, Oscar Kristiansen og Joachim Holst tog forbehold.

Udvalg: [adresse]

Dato: 06-12-2023

Elias Johansen:

Fremsendes til Teknisk Udvalg til behandling i henhold til beslutning i byrådets møde den 6. december 2023.

Udvalg: Teknisk Udvalg

Dato: 24-01-2024

Elias Johansen: 3

Udvalget kunne enstemmigt tiltræde indstillingen i overensstemmelse med Magistratens anbefaling.